Z á p i s n i c a

zo zasadnutia Komisie finančnej pre správu obecného majetku obce Jaslovské Bohunice

Termín konania:
9.2.2017
Miesto konania:
Obecný úrad Jaslovské Bohunice

Prítomní: podľa  prezenčnej listiny:
Ing.Pavol Miklošovič – predseda






Ing.Peter Slivenský – člen






Miroslav Lehuta-člen







Ing.Branislav Fitoš - člen







Božena Krajčovičová-starostka






Jaroslava Ťažká – zapisovateľka

Rokovanie komisie finančnej pre správu obecného majetku otvoril predseda komisie Ing.Pavol Miklošovič. Privítal prítomných a oboznámil ich s programom rokovania komisie:
1. Vyhodnotenie ekonomiky prevádzky Kuchyňa-stravovanie dôchodcov za obdobie september-december 2016
2. Plán investičných akcií na roky 2017-2019, na ktoré je spracovaná PD a je známa celková cena realizácie
3. Informácia o verejnom obstarávaní-vyhodnotenie rok 2016  a plán VO na rok 2017
4. Rôzne
Členovia komisie k predloženému návrhu programu rokovania komisie nemali pripomienky. 
Ad. 1:

Vyhodnotenie ekonomiky prevádzky Kuchyňa za obdobie september-december 2016 predniesla starostka Božena Krajčovičová. Prevádzka kuchyne je zaradená do podnikateľskej činnosti obce spoločne s prevádzkami ubytovne a ČOV. Aj keď prevádzka kuchyne bola v sledovanom období v strate, celková podnikateľská činnosť je zisková. Zároveň oboznámila členov komisie s pripravovaným zámerom prenájmu  zrekonštruovaného Kultúrneho domu Paderovce spolu s prevádzkou kuchyne na kultúrne a  spoločenské podujatia, čo umožní zvýšiť efektivitu a ziskovosť zariadenia kuchyne.
Uznesenie č.1: 
Finančná komisia berie na vedomie informáciu o ekonomickom zhodnotení prevádzky Kuchyňa za obdobie 9-12/2016.

K ďalšiemu posúdeniu prevádzkovania Kuchyne navrhuje vyhodnotiť dlhšie obdobie činnosti, t.j. Január-Máj 2017 a ekonomické zhodnotenie predložiť Obecnému  zastupiteľstvu na júnové zasadanie OZ.

Hlasovanie:

Za:


4

Proti:


0

Zdržal sa.
0

Ad. 2:

Predseda komisie Pavol Miklošovič vysvetlil požiadavku na plánovanie významných investičných akcií obce najmä z hľadiska celkovej výšky potrebných finančných prostriedkov a z hľadiska času potrebného na prípravu projektovej dokumentácie, vybavenia stavebného povolenia a procesu verejného obstarávania. Z toho následne vyplynie reálna potreba finančných prostriedkov v kapitálovej časti rozpočtu v príslušnom rozpočtovom období. Ako príklad uviedol projekt rekonštrukcie interiéru základnej školy, kde rozpočet projektanta predpokladá potrebu financií cca 1 mil. Eur, pričom v rozpočte na rok 2017 máme schválených iba 200 tis. Eur a rovnako aj v roku 2018.

Starostka Božena Krajčovičová vysvetlila, že v takýchto prípadoch sa použijú prostriedky z rezervného fondu, ktorý je dostatočný na pokrytie pripravovaných investícií. Tieto investičné zámery budú predložené na rokovanie obecného zastupiteľstva, pretože  použitie rezervného fondu podlieha jeho  schváleniu.
Ad.3: 
Informáciu o verejnom obstarávaní v roku 2016 a plán na rok 2017 predniesla starostka Božena Krajčovičová.
Ad.4:

Poslanec Ing. Peter Slivenský navrhol presunúť v programe 11.1 Požiarna ochrana a bezpečnosť čiastku 8.000,-€ z bežných výdavkov  do časti kapitálových výdavkov rozpočtu. Finančné prostriedky budú použité na nákup pracovného stroja pre OHZ. Táto suma bude zároveň príjmom obce prostredníctvom dotácie z Ministerstva vnútra pre Obecný hasičský zbor Jaslovské Bohunice.
Uznesenie č.2:

Finančná komisia doporučuje OZ presun finančných prostriedkov vo výške 8.000,-€  v rozpočte programu 11.1 Požiarna ochrana z bežných do kapitálových výdavkov.

Hlasovanie:

Za:


4

Proti:


0

Zdržal sa.
0

Na záver predseda komisie poďakoval prítomným za účasť.
V Jaslovských Bohuniciach dňa 9.2.2017
Zapísala:Jaroslava Ťažká
                                                                                                Ing.Pavol Miklošovič







                            predseda komisie
